jkorsvik/nowiki_second_scrape_merged huggingface dataset:
Spinat

Spinat (Spinacia oleracea) er en plante i amarantfamilien som dyrkes for sine spiselige bladers skyld. Dyrking av spinat begynte i Persia. Bladene er 3–30 centimeter lange og 1–15 centimeter brede, med større blad lengre ned på stammen og mindre oppover, der blomstene er. Blomstene, som er lyst gulgrønne og tre–fire millimeter i diameter, modner til et tørt fruktkluster med mange frø.
Spinat anses ofte å være rikt på jern, men jernet er ikke av hem-typen samtidig som spinat inneholder oksalsyrer som gjør det vanskeligere for kroppen å oppta jernet. For å få i seg så mye jern som mulig fra spinaten bør man samtidig spise noe som er ekstra rikt på vitamin C, ettersom c-vitaminer hjelper kroppen å oppta jern. Spinat inneholder mye vitamin A, vitamin B6, vitamin C, vitamin E og flere viktige antioksidanter, for eksempel karotenet lutein.
Spinat må skjæres opp med kniv av rustfritt stål. Kniv av vanlig jern vil reagere med polyfenolene (garvesyre) i spinaten, og knivblad og spinat bli gjensidig misfarget (svart). Denne svarte forbindelsen er uoppløselig, og lar seg ikke absorbere av kroppen. Mange grønnsaker inneholder polyfenoler, og det forklarer hvorfor vegetarianere lett får jernmangel. Tilskudd av jern til et slikt kosthold gir to problemer: Jernet tas ikke opp, og maten blir misfarget.For hobbydyrkeren er mangold et mer lettdyrket alternativ til spinat.


== Næringsinnhold per 100 g frisk spinat ==
Energiinnhold: 20 kcal / 85 kJ
Vann: 92,7 prosent
Protein: 2,5 gram
Karbohydrater: 1,6 gram
Kostfiber: 1,2 gram
Fett: 0,4 gram
Oksalsyre: 800 milligram
Karoten: 0,7 milligram
Vitamin B1: 0,1 milligram
Vitamin B2: 0,2 milligram
Vitamin B3: 0,6 milligram
Vitamin B6: 0,2 milligram
Vitamin C: 40-150 milligram
Vitamin E: 2,5 milligram
Jern: 3-4 milligram
Kalium: 450 milligram
Kalsium: 130 milligram
Kobber: 0,1 milligram
Magnesium: 23 milligram
Natrium: 65 milligram
Fosfor: 45 milligram
Sink: 0,22 milligram


== Referanser ==


== Eksterne lenker ==
(en) spinat i Encyclopedia of Life 
(en) spinat i Global Biodiversity Information Facility 
(no) spinat hos Artsdatabanken 
(sv) spinat hos Dyntaxa 
(en) spinat hos ITIS 
(en) spinat hos NCBI 
(en) spinat hos The International Plant Names Index 
(en) spinat hos Tropicos 
(en) Kategori:Spinacia oleracea – bilder, video eller lyd på Wikimedia Commons 
(en) Spinacia oleracea – galleri av bilder, video eller lyd på Wikimedia Commons 
Spinacia oleracea – detaljert informasjon på Wikispecies 
Spinach – plantens næringsinnhold og historie  (en)
Drogenbos

Drogenbos er en kommune i den belgiske provinsen Flamsk Brabant. Kommunen er en såkalt fasilitetskommune for fransk, som betyr at kommunen er pålagt å tilby sine minoritetsspråklige innbyggere kommunale tjenester på fransk om ønskelig.


== Referanser ==


== Eksterne lenker ==
Drogenbos
Henri Coandă internasjonale lufthavn

Henri Coandă internasjonale lufthavn (rumensk: Aeroportul Internațional Henri Coandă) (IATA: OTP, ICAO: LROP) er Romanias travleste flyplass og en av to flyplasser som betjener hovedstaden București. (Den andre er Băneasa Aurel Vlaicu). IATA-koden for alle flyplassene i București er BUH.
Flyplassen ligger nord for selve București, i byen Otopeni, Ilfov. Derfor er flyplassen også kjent som Otopeni lufthavn (Aeroportul Internațional București Otopeni). I mai 2004 tok flyplassen navn til ære for den rumenske luftfartspioneeren professor Henri Coandă, kjent for å ha bygget verdens første jetfly.


== Statistikk ==
Henri Coandă internasjonale lufthavn betjente 4 978 587 passasjerer i 2007 (+45% økning fra 2006) og flyplassen forventes å runde 6 millioner passasjerer i 2008.
En del av økningen skyldes midlerdidig flytting av lavprisselskapene fra Băneasa lufthavn sommeren 2007. 


== Selskaper og reisemål ==


=== Rutefly ===


==== Utenriks ====


==== Innenriks ====
Transport mellom terminalene skjer med en gratis shuttlebuss.


=== Charter ===


=== Frakt ===
DHL Aviation
TAROM Cargo
TNT Airways


== Bakketransport ==

Flyplassen ligger 18 km nord for București sentrum; og betjenes av veien DN1. Motorveien A3, som er under bygging vil gå til flyplassen. București sentrum kan også nås med RATB expressbuss 783, som også går til går til den andre flyplassen i byen. Det finnes også planer om å forlenge t-banen (linje M6) til flyplassen.


== Referanser ==


== Eksterne lenker ==
Offisielt nettsted 
(en) Offisielt nettsted 
(ro) Offisielt nettsted 
(en) Henri Coandă International Airport – kategori av bilder, video eller lyd på Commons 
(en) Aeroportul Internaţional Henri Coandă – galleri av bilder, video eller lyd på Commons 
Flyplassinformasjon om LROP hos World Aero Data
Galmaarden

Galmaarden (fransk: Gammerages) er en kommune i den belgiske provinsen Flamsk Brabant. Kommunen består av tre delkommuner: Galmaarden, Tollembeek og Vollezele.


== Referanser ==


== Eksterne lenker ==
Galmaarden
Gooik

Gooik er en kommune i den belgiske provinsen Flamsk Brabant. Kommunen består av fire delkommuner: Gooik, Kester, Leerbeek og Oetingen.


== Referanser ==


== Eksterne lenker ==
Gooik
De karniske Alper

De karniske Alper er en del av Alpene og ligger som en fjellkjede på grensen mellom Øst-Tirol, Kärnten og Friuli. Fjellkjeden strekker seg rundt 100 km fra øst til vest mellom elvene Drau, Gail og Tagliamento. Fjellkjeden danner deler av grensen mellom Østerrike og Italia.
Fjellkjeden er oppkalt etter den romerske provinsen Carnia, som antakelig hadde en keltisk opprinnelse.
Fjellene har gitt navn til det stadiet i den geologiske tidsperioden som er kalt carn.
De viktigste fjelltoppene er: 

De viktigste fjellpassene er: 


== Eksterne lenker ==
(en) Carnic Alps – kategori av bilder, video eller lyd på Commons 
De karniske alpene på Hribi.net (engelsk/slovensk tekst m/bilde)
SummitPost
Li Zhi (1527–1602)

Li Zhi  (kinesisk: 李贽, pinyin:  Lǐ Zhì , født 1527 i Jinjiang i Fujian i Kina, død 1602) var en ledende kinesisk filosof under Ming-dynastiet. Blant sine forfedre hadde han syv generasjoner tilbake en persisk kvinne. 
Blant dem han øvet innflytelse på, var den mer kjente filosofen  Wang Yangming (1472–1529). 
Hans filosofi var neokonfuciansk. Han forsøkte å spre sine tanker på svært ukonvensjonelt vis. Han gikk inn for et system med moralsk relativisme. 
Til slutt ble han fengslet for å ha forsøkt å spre «farlige tanker». Han begikk selvmord i fengselet.


== Referanser ==
Grimbergen

Grimbergen er en kommune i den belgiske provinsen Flamsk Brabant. Grimbergen er mest kjent for sitt kloster og ølet med samme navn (Grimbergen).


== Referanser ==


== Eksterne lenker ==
Kommunens nettside
Otto von Below

Otto von Below (født 18. januar 1857 i Danzig, død 9. eller 15. mars 1944) var en prøyssisk general.
Under første verdenskrig deltok han i slaget ved Gumbinnen, slaget ved Tannenberg og ved det andre slaget ved de masuriske sjøer i februar 1915. Han deltok senere i kampene i Makedonia i 1916 og ved den italienske fronten hvor han slo italienerne i slaget ved Caporetto. I 1918 ledet han 17. arme på vestfronten.
Han gikk av med pensjon i 1919. Han ble blant annet tildelt Pour le Mérite.
Below var fetter til Fritz von Below, en annen tysk offiser under første verdenskrig.


== Referanser ==


== Eksterne lenker ==
Otto von Below på firstworldwar.com
Live from SoHo

Live from SoHo er det andre konsertalbumet fra Linkin Park, utgitt i 2008. Alle sangene fra albumet kom fra Minutes to Midnight unntatt «My December».


== Sporliste ==
«Wake» (Live) – 1:39
«Given Up» (Live) – 3:28
«Shadow of the Day» (Live) – 4:16
«My December» (Live) – 3:51
«In Pieces» (Live) – 3:59
«Bleed It Out» (Live)- 3:26


== Personell ==
Chester Bennington – Vokalist– Rytmegitarist («Shadow of the Day»)
Mike Shinoda – Rapping – Rytmegitarist – Tastierista
Brad Delson – Gitarist
Joe Hahn – Turntablism
Rob Bourdon – Trommeslager
Dave «Phoenix» Farrell – Bassist


== Kilder ==
(en) Live from SoHo på Discogs


== Eksterne lenker ==
(en) iTunes Live from SoHo på Discogs 
(en) iTunes Live from SoHo på MusicBrainz
Aurel Vlaicu internasjonale lufthavn

Aurel Vlaicu internasjonale lufthavn (IATA: BBU, ICAO: LRBS) (også kjent som Băneasa lufthavn og Bucharest City lufthavn) ligger i Băneasa-distriktet, București, Romania. Flyplassen var byens eneste inntil 1968, da Otopeni lufthavn sto ferdig.


== Selskaper og reisemål ==


=== Rutefly ===
Blue Air (Arad, Barcelona, Berlin-Schönefeld, Bologna, Brussel, Cuneo, Istanbul-Atatürk, Køln/Bonn, Larnaca, Lisboa, London-Stansted, Lyon, Madrid, Málaga, Milano-Bergamo, Paris-Beauvais, Roma-Fiumicino, Stuttgart, Treviso, Torino, Valencia, Verona)
Germanwings (Berlin-Schönefeld, Køln/Bonn, Stuttgart)
MyAir (Bari, Bologna, Brussel, Catania, Milano-Bergamo, Napoli, Paris-Charles de Gaulle, Roma-Fiumicino, Venezia)
Wizz Air (Barcelona, Brussel-Charleroi, Cluj-Napoca, Dortmund, London-Luton, Milano-Bergamo, Roma-Ciampino, Treviso, Valencia)


=== Charter ===
Eurojet Romania
Jet Tran Air
Nouvelair (Monastir) sommerrute


== Referanser ==


== Eksterne lenker ==
Offisielt nettsted 
(en) Aurel Vlaicu International Airport – kategori av bilder, video eller lyd på Commons 
Romanian Airport Services
Flyplassinformasjon om LRBS hos World Aero Data
Immanent

Immanent er et adjektiv som brukes i filosofıen og betyr «iboende». Ordet betegner altså «det som er i vesenet selv», som har sitt opphav upåvirket av ytre påvirkninger. Teologisk gjenspeiles dette i panteisme. Det motsatte er transcendent.


== Kilder ==
(no) Immanent i Store norske leksikon
Armando Diaz

Armando Diaz (født 5. desember 1861 i Napoli i De begge Sicilier, død 29. februar 1928 i Roma) var en italiensk hertug, general og forsvarsminister.


== Liv og virke ==


=== Bakgrunn ===
Armando Diaz hadde italiensk bakgrunn med noen fjerne spanske røtter sannsynligvis fra tiden da Napoli var under Aragons krone. Han var sønn av marineoffiseren Lodovico Diaz og hans hustru  Irene Cecconi, som var av lavadelen. Før Armando var ett år gammel var Italias samling nesten fullført med blant annet Napolis innlemmelse. I 1870 var samlingen fullendt.


=== Tidlig karriere ===
Diaz begynte sin militære karrière som elev ved militærakademiet i Torino, hvor han ble utdannet som artillerioffiser. Under den italiensk-tyrkiske krig tjenestegjorde han som oberst og sjef for 93. infanteri, og ble utnevnt til generalmajor i 1914. 


=== Første verdenskrig ===
Ved utbruddet av første verdenskrig ble han utnevnt til overkommandoens operative avdeling og underlagt general Luigi Cadorna. Han ble utnevnt til to-stjernes general i juni 1916 og ble gitt kommandoen over 49. divisjon og senere 23. armekorps.
Ved den italienske fronten ble sentralmaktenes Caporetto-offensiv i oktober en katastrofe for italienerne og 8. november ble han utnevnt til Cadornas etterfølger som leder for generalstaben. Etter å ha stabilisert fronten langs Piave-elven, reorganiserte han restene av den italienske hæren og la opp motstanden på Monte Grappa og forsvaret langs Piave-elven. Diaz gjennomførte store reformer og bedret forholdene for soldatene med bedre rasjoner, lønn og permisjonsordninger, samt gratis livsforsikringer. Videre fikk Diaz produsert mer artilleri, herunder 3 500 nye kanoner og stablet 25 nye divisjoner på beina. I 1918 ledet han de italienske styrkene under den store motoffensiven og til den avgjørende seieren i slaget ved Vittorio Veneto.

Diaz var tilstede 1. november 1921 da grunnsteinen ble lagt ned i det såkalte Liberty Memorial i Kansas City i Missouri i USA. Sammen med Diaz var også generalløytnant baron Jacques fra Belgia, admiral David Beatty fra Storbritannia, feltmarskalk Ferdinand Foch fra Frankrike og den amerikanske generalen John J. Pershing. Blant talerne var den amerikanske visepresidenten Calvin Coolidge.  I 1935 ble relieffer av Jacques, Foch, Diaz og Pershing lagt til minnestedet av kunsternen Walker Hancock.
Etter første verdenskrig ble Diaz senator og i 1921 ble han tildelt adelstittelen Duca della Vittoria («seierens hertug»). Benito Mussolini utnevnte ham til forsvarsminister i 1922 og han ble utnevnt til feltmarskalk. 
Da han ble pensjonert i 1925 ble han gitt ærestittelen Maresciallo d'Italia (marskalk av Italia).


== Referanser ==


== Eksterne lenker ==
(en) Armando Diaz – kategori av bilder, video eller lyd på Commons
Tingwall lufthavn

Tingwall lufthavn (IATA: LWK, ICAO: EGET), også kjent som Lerwick/Tingwall lufthavn, ligger i Tingwall valley, 7.4 km nordvest for Lerwick på Shetland i Skottland.


== Selskaper ==
Directflight Ltd (Fair Isle, Foula, Out Skerries, Papa Stour)


== Referanser ==
United Kingdom AIP


== Eksterne lenker ==
Shetland Islands Council – Local Air services Arkivert 16. mars 2008 hos Wayback Machine.
Tingwall Airport, Lerwick from Airports-Worldwide.com
Tingwall Airport, Lerwick from EBANhandbook.com
Photos of Tingwall Airport
Sharif Rahimzoda

Sharif Rahimzoda (født 12. mars 1959 i Hamadoni) er en Tadsjikistansk økonom. Han var sentralbanksjef i Tadsjikistans nasjonalbank fra 2008 til 2012. I 2012 ble han utnevnt til minster for økonomisk utvikling og handel.
Han overtok etter Murodali Alimardon 26. januar 2008, da Alimardon ble utnevnt til visestatsminister i Tadsjikistan. Samtidig ble Usupov Jamshed Zuhuriddinovich og Malohat Kholikzoda utnevnt til visesentralbanksjefer. 


== Utdanning og yrkeskarriere ==
Rahimzoda er tadjiker, og gikk i 1981 ferdig sin utdanning på Tajik State University (i dag Tajik State National University), med Finans og kreditt som spesialisering. I 1986 tok han hovedfag ved State Financial Academy of Moscow. Han har doktorgrad i økonomi. 
Fra 1981 jobbet han som assistent for fakultetet for finans og kreditt ved universitetet. Fra 1989 til 1993 jobbet i banken Vnesheconombank, den siste tiden som nestleder for hele banken. I 1993 ble han seniorrådgiver for Tadsjikistans president, innen sosialpolitikk og økonomisk politikk. Fra 2001 var han formann for den statlige komiteen for finansiell kontroll, samt at han var ambassadør i Belgia og Frankrike. 
Fra 1. desember 2006 til han ble sentralbanksjef 26. januar 2008 var han formann for den statlige komiteen for investeringer og forvaltning av offentlig eiendom. 
8. april 2008 måtte Rahimzoda innrømme at sentralbanken tidligere har gitt uriktig informasjon til IMF, for å sikre lån til Tajdsjikistan på nærmere 48 millioner amerikansk dollar. Dette ble imidlertid gjort mens Alimardon var sentralbanksjef. Denne situasjonen har skapt usikkerhet rundt framtidige lån til Tajdsjikistan, som er et av verdens fattigste land, men både IMF og Den asiatiske utviklingsbanken har signalisert at de ikke vil la denne hendelsen gå ut over deres hjelp.I januar 2012 ble Rahimzoda utnevnt til minster for økonomisk utvikling og handel, og Shirinov Abdujabbor overtok stillingen som sentralbanksjef.


== Referanser ==


== Eksterne lenker ==
(engelsk) Presentasjon på sentralbankens hjemmeside
Hugo Lous Mohr

Hugo Lous Mohr (født 27. september 1889, død 20. februar 1970) var en norsk maler.
Mohr var født i Mandal, men vokste opp i Stavanger. Han var elev ved Kongsgaard skole i Stavanger.Lous Mohr studerte kunstmaling hos Henrik Sørensen fra 1916 til 1918. Han foretok studiereiser til Frankrike, Italia, Spania og Nederland.
Hans mest kjente arbeider er takmaleriene i Oslo domkirke. Blant andre kirkelige arbeider kan nevnes freskoutsmykning i Johanneskirkens menighetshus  i Bergen og korveggen i Volda kirke samt korutsmykninger i Vang kirke i Hedmark og i Dale kirke i Vaksdal. I Nasjonalgalleriets samlinger er hans portrett av sønnen Bjart, Frosset Fjell og Skjærgård. Ett av hans malerier, Kornskrud, ble gjengitt på en tidligere utgave av 50-kronersseddelen (serien 1948–1966).
Han mottok Statens kunstnerlønn fra 1952. Han er far til arkitekten Bjart Mohr og legen Jan Mohr og bror til Otto Lous Mohr.


== Referanser ==


== Eksterne lenker ==
Hugo Lous Mohr i Norsk biografisk leksikon
Hugo Lous Mohr i Norsk kunstnerleksikon
«DigitaltMuseum: Hugo Lous Mohr». DigitaltMuseum.
Christoph Henke

Christoph Henke (født 1975 i Bochum i Tyskland) er en tysk jurist og forfatter, som er bor i Berlin i Tyskland. Han vokste opp i Münster og har studert i Münster, Nijmegen og Brussel. 


== Utgivelser ==
Völker- und verfassungsrechtliche Probleme der humanitären Intervention unter besonderer Berücksichtigung des Kosovo-Konflikts, utgitt høsten 2001 i Münster, Tyskland.
Memetik und Recht [1] Arkivert 27. september 2007 hos Wayback Machine.
Das Rechtsberatungsmonopol für Rechtsanwälte sollte abgeschafft werden [2] Arkivert 9. mars 2008 hos Wayback Machine.
Wirtschaftliche Freiheit im internationalen Vergleich Hanse Law Review 2006, p. 265 ff [3]
Wie man richterliche Entscheidungen besser prognostizieren kann (Jurawelt 2006) [4]
Christoph Henke: Die Entdeckung der Hierarchie der Zeichen auf dem Diskus von Phaistos. In: Göttinger Forum für Altertumswissenschaft 7, 2004, 203-212
Das chinesische Antisezessionsgesetz (2005) [5] Arkivert 5. mars 2007 hos Wayback Machine.
Übersetzung des chinesischen Antisezessionsgesetzes [6]
Pts.OF.Athrty

«Pts.Of.Athrty» er den første singelen fra Linkin Park-albumet Reanimation og er en remix av sangen «Points of Authority» fra albumet Hybrid Theory. Det er ikke så stor forskjell mellom remixen og originalen. «Pts.Of.Athrty» fikk ganske bra kritikk og var den singelen fra Reanimation som fikk best kritikk. 
Musikkvideoen ble vist på Cartoon Network i en reklamepause, dette ble gjort på grunn av at musikkvideoen er dataanimert.


== Format og sporliste ==


=== «Pts.Of.Athrty / H! Vltg3» CD-singel sporliste ===
«Pts.Of.Athrty»
«Buy Myself» (Marilyn Manson Remix)
«H! Vltg3»


=== «Pts.Of.Athrty» CD-singel sporliste ===
«H! Vltg3»
«Pts.Of.Athrty»
«Buy Myself» (Marilyn Manson Remix)


=== «H! Vltg3» vinyl sporliste ===
Side A«H! Vltg3» (Albumversjon)Side B«H! Vltg3» (Instrumental)
«H! Vltg3» (A cappella)
Hagtorn

Hagtorn er en art i hagtornslekta innenfor rosefamilien (også kalt eplefamilien eller kjernefruktfamilien).
Det er en 1–6 meter høy, løvfellende busk med en svært tettgrenet vekstform. Den vokser på frisk eller tørr, næringsrik grunn.
Bladene er eggformede med tre til syv lapper med hel rand og noen få grove tenner ved spissen av hver lapp. Ørebladene har også noen få tenner eller er helt helrandet.
Blomstene er 10–15 mm brede og hvite. De har 1 griffel. Fruktene er 6–10 mm store, mørkerøde og har én kjerne (stein). 
Arten er dyrket eller forvillet, eller den vokser vilt langs kysten i hele Sør-Norge. Hagtorn blomstrer i Norge i mai/juni. 


== Kilder ==
Lid, Johannes og Dagny Tande, Norsk flora, Oslo 2007, 7. utgave. ISBN 978-82-521-6029-1.
Stenberg, Lennart & Bo Mossberg, Steinar Moen (norsk red.), Gyldendals store nordiske flora, Gyldendal, Oslo 2007. ISBN 978-82-05-32563-0.


== Eksterne lenker ==
(en) Hagtorn i Encyclopedia of Life 
(en) Hagtorn i Global Biodiversity Information Facility 
(no) Hagtorn hos Artsdatabanken 
(sv) Hagtorn hos Dyntaxa 
(en) Hagtorn hos ITIS 
(en) Hagtorn hos NCBI 
(en) Hagtorn hos The International Plant Names Index 
(en) Hagtorn hos Tropicos 
(en) Kategori:Crataegus monogyna – bilder, video eller lyd på Wikimedia Commons 
(en) Crataegus monogyna – galleri av bilder, video eller lyd på Wikimedia Commons 
Crataegus monogyna – detaljert informasjon på Wikispecies
Klaus Fischer

Klaus Fischer (født 27. desember 1949) er en tidligere tysk fotballspiller og trener. 
Fischer spilte 45 landskamper for Vest-Tyskland i perioden 1977–1982. I løpet av disse landskampene scoret han 32 mål. Han ble toppscorer i den vesttyske bundesligaen i 1976 med 29 mål, og cupmester to ganger med henholdsvis Schalke 04 (1972) og 1. FC Köln (1983). Han spilte i to VM-sluttspill, blant annet i finalen i 1982. Han scoret et viktig mål i semifinalen mot Frankrike som førte til straffesparkkonkurranse som Vest-Tyskland vant. Klaus Fischer var skadet under EM sluttspillet i 1980, og fikk ikke være med å feire triumfen da Vest-Tyskland ble europamester dette året. Klaus Fischer er ved siden av Gerd Müller den spilleren som har scoret flest mål i den tyske bundesligaen.


== Referanser ==


== Eksterne lenker ==
(de) Klaus Fischer – Munzinger Sportsarchiv 
(en) Klaus Fischer – FIFA 
(en) Klaus Fischer – UEFA 
(en) Klaus Fischer – Transfermarkt 
(en) Klaus Fischer – national-football-teams.com 
(en) Klaus Fischer – WorldFootball.net 
(en) Klaus Fischer – FootballDatabase.eu 
(en) Klaus Fischer – EU-Football.info 
(tr) Klaus Fischer – Mackolik.com 
(de) Klaus Fischer – Tysklands fotballforbund
Robert Bruce Cotton

Robert Bruce Cotton, 1. baronett (født 22. januar 1570 eller 1571, død 6. mai 1631) var en engelsk adelsmann og politiker, og husket først og fremst som grunnleggeren av Cotton-biblioteket.


== Liv og virke ==


=== Bakgrunn og utdannelse ===
Cotton hadde aner i Huntingdonshire og ble utdannet ved Westminster School, hvor han ble interessert i oldtidsstudier under William Camden, og gikk siden på Jesus College i Cambridge hvor han tok en B.A. i 1585. Han startet med sine egne oldtidsnotater om lokal historie i Huntingdonshire og begynte å samle et bibliotek av gamle manuskripter.


=== Karriere ===
Han gikk inn i Det engelske parlamentet som medlem for Huntingdon i 1601. Han bidro til å fremme institusjonen av tittelen baronett som et redskap for kong Jakob I av England å skaffe penger. Til tross for hans tidlige periode med kongens gunst hvor han selv ble gjort til baronett, var Cottons politikk basert hovedsakelig på «den hellige forpliktelse til kongen om å gi sin tillit til parlamentet», slik det er uttrykt i hans The Dangers (Farene) og i Remedye (Botemiddel, 1628) som var antirojalistisk i sitt vesen. Dokumentet ble fryktet at det ville bli benyttet for å støtte den parlamentariske saken og konfiskert i 1630 og først gitt tilbake til hans slektninger etter Cottons død.
Cotton-biblioteket var den rikeste private samlingen av manuskripter som noen gang var samlet, større enn selv det kongelige bibliotek. Cottons hus i nærheten av Palace of Westminster i London ble et møtested for oldtidsforeningen og av alle fremstående forskere i England. Biblioteket ble til slutt donert til den engelske nasjonen av Cottons barnebarn og er i dag en del av British Library.
Den fysiske organiseringen av Cotton-biblioteket blir fortsatt reflektert til henvisningen av manuskriptene i hans eie. Biblioteket var huset i et rom bestående av 26 fot langt og seks fot bredt fylt med bokhyller eller skap, hvert med en byste fra klassisk historie på toppen. Robert Cotton hadde organisert sitt bibliotek i henhold til hjørnet og hyllen til en bok. Han hadde byster av ulike romerske keisere i sitt bibliotek, og hans system fungerte i henhold til følgende skjema: «Keiser-Hyllenummer-Bok nummer», fra nederste nummer og til siste. Således var de to mest berømte manuskriptene fra Cotton-biblioteket henholdsvis «Cotton Vitellius A.xv» og «Cotton Nero A.x.» På Cottons egen tid betydde det «Gå til bysten av Vitellius, øverste hylle (A), og tell femten over» for Liber Monstrorum av Beowulf-manuskriptet, eller «Gå til bysten av Nero, øverste hylle, tiende bok» for manuskriptet som inneholdt alle verkene av Perlepoeten (Pearl Poet). I British Library blir disse to uerstattelige bøkene fortsatt katalogisert i henhold til disse numrene.


== Referanser ==


== Litteratur ==
Sharpe, Kevin: Sir Robert Cotton, 1586-1631: History and Politics in Early Modern England, (Oxford University Press, 1979)


== Eksterne lenker ==
Sir Robert Bruce Cotton